钦定古今图书集成/明伦汇编/宫闱典/第003卷 > 荆川稗篇 > 《女史箴》裴𬱟
## 钦定古今图书集成/明伦汇编/宫闱典/第003卷 > 荆川稗篇 > 《女史箴》裴𬱟

膏不厌鲜，水不厌清。玉不厌洁，兰不厌馨。尔形信直，
影亦不曲；尔声信清，响亦不浊。绿衣虽多，无贵于色；
邪径虽利，无尚于直。春华虽美，期于秋实；冰璧虽泽，
期于见日。浴者振衣，沐者弹冠。人知正服，莫知行端。
服美动目，行美动神。天道佑顺，常告吉人。